CELEX: 62020TB0579
Language: lv
Date: 2020-12-15 00:00:00
Title: Lieta T-579/20 R: Vispārējās tiesas priekšsēdētāja 2020. gada 15. decembra rīkojums – Genekam Biotechnology/Komisija (Pagaidu noregulējums – Vienošanās par subsīdiju piešķiršanu, kas noslēgta saistībā ar septīto pamatprogrammu pētniecības, tehnoloģiju attīstības un demonstrējumu pasākumiem (2007. – 2013. gads) – Izmaksāto maksājumu atgūšana – Pieteikums par piespiedu izpildes apturēšanu – Steidzamības neesamība)

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/43
            
         
      Vispārējās tiesas priekšsēdētāja 2020. gada 15. decembra rīkojums – Genekam Biotechnology/Komisija
      (Lieta T-579/20 R)
      (Pagaidu noregulējums - Vienošanās par subsīdiju piešķiršanu, kas noslēgta saistībā ar septīto pamatprogrammu pētniecības, tehnoloģiju attīstības un demonstrējumu pasākumiem (2007. – 2013. gads) - Izmaksāto maksājumu atgūšana - Pieteikums par piespiedu izpildes apturēšanu - Steidzamības neesamība)
      (2021/C 53/58)
      Tiesvedības valoda – angļu
      
         Lietas dalībnieki
      
      
         Prasītāja: Genekam Biotechnology AG (Duisbourg, Vācija) (pārstāvis: S. Hertwig, advokāts)
      
         Atbildētāja: Eiropas Komisija (pārstāvji: J. Estrada de Solà, A. Katsimerou un R. Pethke)
      
         Priekšmets
      
      Prasība, kura ir pamatota ar LESD 299. pantu un ar kuru tiek lūgts atcelt Komisijas 2020. gada 7. augusta Lēmumu C(2020) 5548 final par finansiālu saistību noteikšanu, kas attiecībā pret prasītāju ir uzskatāms par izpildes rīkojumu.
      
         Rezolutīvā daļa
      
      
                  1)
               
               
                  Pieteikumu par pagaidu noregulējumu noraidīt.
               
            
                  2)
               
               
                  Lēmuma par tiesāšanās izdevumiem pieņemšanu atlikt.